کراچی(آن لائن) ذوالحج نا نوک ءِ ہُننگ کن رویت ہلال کمیٹی دیوان اینو مریک۔ بنجائی رویتِ ہلال کمیٹی پاکستان نا چیئرمین مفتی منیب الرحمن نا کنڈآن جاری بیان اسے ٹی پاننگانے کہ ذوالحجہ نا 1441ھ نا نوک انا رویت نا شرعی فیصلہ کننگ کن بنجائی رویتِ ہلال کمیٹی پاکستان نا دیوان 21جولائی دیگر نا نماز آن پد دفتر محکمہ موسمیات، موسمیات چورنگی ، یونیورسٹی روڈ کراچی ٹی اڈ ہلیک۔ نوک انا بارواٹ شہادت تروک یا معلومداری تننگ کن دا نمبر تیا رابطہ کننگے۔
